VÁLLALKOZÁSI SZERZŐDÉS


amely létrejött egyrészről: 
név:					Nagymaros Város Önkormányzata
levelezési címe:			2626 Nagymaros, Fő tér 5.
számlázási cím:			2626 Nagymaros, Fő tér 5.
adószáma:				15731113-2-13
képviseli:		Petrovics László polgármester

mint Megrendelő (a továbbiakban: Megrendelő) 

megbízott műszaki ellenőr (szervezet) neve: Garbacz Ádám - AAG-TERV Szolgáltató Kft.
megbízott műszaki ellenőr (szervezet) címe:2143 Kistarcsa, Völgy u 44/F fsz. 10.
megbízott műszaki ellenőr naplóügyfél-jele: 164681501
kamarai szám: ME-KÉ 01-64752


másrészről:	
ÚTTENGELY Kft.
Székhely: 2143 Kistarcsa, Borostyán utca 16/b; 
Adószám: 25942606-2-13
Cg.13-09-187112
képviseli: Demeter Róbert ügyvezető
pénzforgalmi jelzőszám: .............................

mint Vállalkozó (a továbbiakban Vállalkozó) 

(a továbbiakban együtt: Felek, külön-külön: Fél) között, alulírott helyen és napon, az alábbi feltételek szerint:


I. ELŐZMÉNYEK 

1. Megrendelő, mint ajánlatkérő „Vasút utca felújítása” tárgyban a közbeszerzésekről szóló 2015. évi CXLIII. törvény (a továbbiakban: Kbt.) 115. §-a szerinti nyílt közbeszerzési eljárást (a továbbiakban: közbeszerzési eljárás) indított.  

2. Megrendelő a közbeszerzési eljárás keretében benyújtott ajánlatok mindenre kiterjedő és részletes vizsgálatát követően, valamennyi közbeszerzései dokumentumban (a továbbiakban: dokumentumok) meghatározott, valamint a kapcsolódó jogszabályokban is rögzített feltételeket is figyelembe véve a Kbt. 79.§ (2) bekezdésének megfelelően írásban eredményt hirdetett. Megrendelő közbeszerzési eljárásban hozott döntése szerint a nyertes ajánlattevő Vállalkozó lett, mely ajánlatnak a Kbt. 131. § (2) bekezdésére tekintettel értékelésre kerülő elemei: a nyertes ajánlattevő felolvasólapján jelzettek, mely felolvasólap külön csatolás nélkül is jelen szerződés részét képezi, azaz az ajánlati nettó ár, jótállás többlet időtartama hónapokban megadva és a szakember tapasztalata hónapokban megadva.

3. Megrendelő a kivitelezéssel szemben támasztott alapvető műszaki követelményeit a közbeszerzési eljárásban Vállalkozó rendelkezésére bocsátott dokumentumok részét képező dokumentációkban (a továbbiakban: Műszaki Specifikáció) részletesen meghatározta. Vállalkozó kifejezetten nyilatkozik, hogy teljes körűen tanulmányozta a teljes műszaki dokumentációt (különösen a tervdokumentációt), és azt akként minősítette, hogy az kivitelezésre minden tekintetben alkalmas, az részére további költségnövekedést nem okoz, tartalmaz valamennyi olyan paramétert, mely alapján az általa ajánlatott vállalkozó díjért teljes körűen képes kivitelezni a szerződés tárgyát, mivel az anyag és munkadíját is ekként kalkulálta. Ennek okán Vállalkozó a műszaki dokumentáció hiányosságára, nem megfelelő vagy nem kellően részletes voltára semmilyen jogcímen nem hivatkozhat, és ezzel kapcsolatban semmilyen költséget, kárt nem háríthat át Megrendelőre.

4. Felek rögzítik, hogy a fent említett dokumentumok fizikailag nem kerülnek csatolásra a Szerződés törzsszövegéhez, de a Felek számára ismert azok tartalma. Ezen dokumentumokat, valamint a teljes közbeszerzési dokumentumokat úgy kell tekinteni, mint amelyek jelen Szerződés elválaszthatatlan részét képezik, és azzal együtt értelmezendőek. 

5. Megrendelő felhívja a figyelmet, hogy a kivitelezést a Magyar Közúttal egyűttműködve szükséges megejteni, a Megrendelő utasításainak megfelelően. 


II. A SZERZŐDÉS TÁRGYA

6. Megrendelő megrendeli, Vállalkozó pedig elvállalja fenti tárgyban kiírt eljárás szerinti építőipari kivitelezési munkákat és az ehhez kapcsolódó egyéb munkákat (a továbbiakban: kivitelezés) a Műszaki Specifikációban és dokumentumokban meghatározott tartalommal és részletezettséggel.

7. [bookmark: _Hlk86132370]Vállalkozó szerződéses kötelezettséget vállal a Megrendelő felé, hogy jelen Szerződés tárgyát képező kivitelezési munkákat – rendeltetésszerű és biztonságos állapotú, valamint végleges használatba vételre alkalmas állapotban – kivitelezi és átadja, valamint az abban rejlő hibákat kijavítja a Szerződés rendelkezéseinek megfelelően. Vállalkozó kötelezettsége a forgalomba helyezési eljárás és egyéb szükséges hatósági, szakhatósági eljárások megfelelő előkészítése és lefolytatása, a szükséges dokumentumok (pl. megvalósulási dokumentáció) elkészítése, hozzájárulások beszerzése, a kérelem és mellékletei vonatkozásában. 

Vállalkozónak a beépített anyagokról minden esetben a termékjellemzőket alátámasztó teljesítménynyilatkozatot (vagy ezzel egyenértékű igazolást) kell átadnia a megvalósulási dokumentáció részeként a Megrendelő számára, az építési termék építménybe történő betervezésének és beépítésének, ennek során a teljesítmény igazolásának részletes szabályairól szóló 275/2013. (VII. 16.) Korm. rendelet alapján. 

III.	TELJESÍTÉS

8. Vállalkozó a munkavégzést a Megrendelő általi munkaterület átadását (szerződés aláírását) követően nyomban köteles megkezdeni. A munkaterület átvételét, annak időpontját a Felek az Építési Naplóban rögzítik. A munkaterület Vállalkozó általi átvételének Építési Naplóban való rögzítése után a Vállalkozó felel a munkaterület műszaki és jogi szempontból munkavégzésre alkalmas állapotáért. Az építési napló vezetésért a Vállalkozó felel.

Felek elvi éllel rögzítik, hogy Vállalkozó nem tagadhatja meg a teljesítést szomszédos országban vagy külföldi országban dúló háború, hiperinflációt el nem érő infláció, munkaerőhiány, nyersanyaghiány vagy beszállítói nemteljesítés okán. Ezen okok nem minősülnek vis maior-nak és ezen hivatkozásra tekintettel megtagadott teljesítés tekintetében Vállalkozó szerződést szeg, mivel ezek általános és az ország területére, illetve az európai unióra nézve nem bizonyítható hivatkozások (ellentétben például egy hatóság embargóval, ami vis maior), továbbá a késedelmes vállalkozói teljesítés kimentésének valóságalapot nélkülöző alátámasztására szolgálnak a gyakorlatban.

A vis maior körülményre vagy előre nem látható körülményre hivatkozó Fél köteles a körülmény bekövetkezéséről, várható időtartamáról és a teljesítésre gyakorolt hatásáról a másik Felet haladéktalanul írásban értesíteni, az akadályt igazolni, továbbá a kárenyhítés és a teljesítés folytatása érdekében minden tőle elvárható intézkedést megtenni.

9. A kivitelezés teljesítési véghatárideje az időtartama: 18 naptári nap.

10. Felek rögzítik, hogy valamennyi megjelölt határidő, és valamennyi késedelem kötbérterhes határidő.

11. Megrendelő és Vállalkozó a teljesítés tekintetében megállapodnak, hogy a jelen Szerződésben vállalt munkák:
· műszaki vonatkozásban teljesítettnek tekintendők, amikor a Vállalkozó a munkákat a dokumentációban meghatározott és általa vállalt feltételeknek megfelelően – mind mennyiségi, mind minőségi értelemben – a Ptk. 6:247.§ (3) bekezdése szerint rendeltetésszerű és biztonságos használatra alkalmas módon elvégezte, és azt a Megrendelő átvette;
· Vállalkozó köteles a forgalomba helyezési és engedélyezési eljárásában közreműködni, a forgalomba helyezési és engedélyezési eljárás eredményes lezárásához szükséges, kivitelezéssel kapcsolatos hatóság által előírt feladatokat teljesíteni.
· jogilag az építési munkák teljesítettnek minősülnek, ha a létesítményt (a művet) a Megrendelő hiba és hiánymentesen átvette, és a Vállalkozó a jogszabályokban és jelen Szerződésben előírt valamennyi szükséges dokumentumokat a Megrendelő részére átadta;
· pénzügyi vonatkozásban egészében teljesítettnek tekintendők, amikor Megrendelő a végszámlát kifizette.

A teljesítés igazolása a 191/2009. (IX.15.) Korm. rendeletben foglaltak szerint írásban történik, Megrendelő részéről annak kiállítására Megrendelő képviselője jogosult, melyet a műszaki ellenőr alkalmazása esetében ő ellenjegyez.

Vállalkozó teljesítése akkor hibátlan, ha a jelen Szerződésben foglalt munkákat határidőre és hibátlanul elvégezte (az esetleges hibákat kijavította), valamint a kivitelezett létesítmény (mű) rendeltetésszerű és biztonságos használatra alkalmas, és a Vállalkozó valamennyi a jogszabályokban és jelen Szerződésben előírt szükséges dokumentumot a Megrendelőnek átadta.

	Az akadály bekövetkezéséről a Vállalkozó köteles – elektronikus Építési Naplóban történő bejegyzésen kívül – haladéktalanul írásban értesítést küldeni a Megrendelő részére tértivevényes levélben. Az értesítésben ki kell térni az akadály okára és az akadályoztatás várható időtartamára. Megrendelő az értesítéshez képest 3 (három) napon belül értékeli a helyzetet és a Szerződéssel összhangban jár el. A munkavégzés akadályoztatását Megrendelőnek írásban el kell ismernie, melyről az Építési Naplóba történő bejegyzésén kívül   tértivevényes levél formájában értesíti a Vállalkozót. A munka szüneteltetésének időtartamát Megrendelő képviselője ellenőrzi és igazolja.

	Vállalkozó köteles betartani a teljesítés során valamennyi hatósági, szakhatósági előírást.

12. A Felek utó-felülvizsgálati eljárást tartanak a meghatározott jótállási időszakban évente. Az utó-felülvizsgálati eljárások során az eljárást a Megrendelő készíti elő és meghívja arra a Vállalkozót. A meghívót az eljárás megkezdésének napját megelőzően 15 (tizenöt) nappal kell megküldeni, mellékelve ahhoz a Megrendelő által összeállított hibajegyzéket is. A Megrendelő az eljárásról a meghívottak jelenlétében jegyzőkönyvet vesz fel. A jegyzőkönyvben fel kell tüntetni résztvevőknek a hibákkal, hiányokkal kapcsolatos nyilatkozatát és a Vállalkozó által elismert hibák kijavítására, illetve hiányok pótlására vállalt határidőt, amely 30 (harminc) napnál hosszabb nem lehet. 

13. A teljesítés helye(i): 2626 Nagymaros, Vasút utca.

IV. FIZETÉSI FELTÉTELEK

14. [bookmark: _Hlk130200330]Felek megállapodnak abban, hogy Vállalkozót a jelen Szerződés II. pontja szerinti feladatok teljes és hibátlan ellátásáért nettó 12.467.601,-Ft + ÁFA átalánydíj illeti meg. A vállalkozói díjat részletesen a közbeszerzési eljárásban rendelkezésre bocsátott árazatlan költségvetés Vállalkozó által ajánlatában benyújtott árazott példánya tartalmazza. 

Késedelmes fizetésre irányadó a Ptk. 6:155. §-a.

15. Vállalkozó az alábbiak szerint jogosult számla benyújtására:
[bookmark: _Hlk129595643]
a.	Előlegszámla (amennyiben Vállalkozó kért előleget) a nettó vállalkozási díj legfeljebb 5%-a a munkaterület átadását követő 15 napon belül. Az előlegszámla a végszámlában kerül elszámolásra.
 
b.	Végszámla a szerződéses érték szerinti összteljesítés 100 %-os mértékénél a nettó vállalkozói díj 100 %-áról, levonva ebből a teljes nettó vállalkozói díjra eső előleget (legfeljebb 5%-ot).

Alkalmazandó még: Kbt. 135. § (7) bekezdése.

16. [bookmark: _Hlk86132866][bookmark: _Hlk86132994]Megrendelő a vállalkozói díjat a teljesítésigazolással igazolt szerződésszerű teljesítést követő 30 (harminc) napon belül, számla ellenében, átutalással, forintban fizeti meg Vállalkozó számlájában jelzett bankszámlájára. Vállalkozó a végszámla tekintetében legkésőbb a teljesítés elismerésének időpontjáig köteles nyilatkozatot tenni a Megrendelő felé arról, hogy az általa a teljesítésbe bevont alvállalkozók a végszámla kifizetéséből összességében mekkora összegben részesülnek. Vállalkozó a végszámlát benyújtáskor számlarészletezővel köteles ellátni.

17. Megrendelő, mint építtető nyilatkozik, hogy a kivitelezés ellenértékének pénzügyi fedezetével a szerződéskötéskor részben rendelkezik. 

18. A kifizetéseknél Felek alkalmazzák a mindenkori ÁFA törvény rendelkezéseit és a Kbt. 135. §-ában foglaltakat.

	A vállalkozási díj tartalmazza a jelen szerződés és mellékleteiben szereplő valamennyi munka ellenértékét egyösszegű átalányáron elszámolva. A díjat a Vállalkozó a feladat és a műszaki tartalom teljes ismeretében határozta meg/fogadta el. Vállalkozó kijelenti, hogy a vállalása a tárgyban meghatározott feladatokra teljes körű, és tartalmaz minden olyan munkát, közvetett és közvetlen költséget, amely a tárgyban szereplő feladatok komplett megvalósításához szükséges (függetlenül attól, hogy a jelen szerződésben, illetve mellékleteiben esetleg nem, vagy rövidítetten szerepel, illetve nincs részletezve). 
	
A szerződésben meghatározott munkának a műszaki dokumentációtól eltérő tartalommal való elvégzése esetén sem térhetnek át a Felek a tételes elszámolásra. A jelen pontban rögzített vállalkozási díjon túlmenően, a tervben szereplő, de a költségvetésből hiányzó többletmunka elszámolására a Vállalkozó nem jogosult, kivéve, ha annak megtérítését jogszabály vagy a jelen Szerződés kifejezetten lehetővé teszi.
  

	A vállalkozói díj tételezését és műszaki tartalmát a Szerződés elválaszthatatlan mellékletét képező árazott költségvetés tartalmazza.

19. Vállalkozó tudomásul veszi, hogy a központi költségvetésből, beleértve az önkormányzati alrendszer költségvetését – az államháztartásról szóló 2011. évi CXCV. törvény (Áht.) 50.§ (1) bekezdés c) pontjával és a nemzeti vagyonról szóló 2011. évi CXCVI. törvény (Nvt.) 3. § (1) bekezdés 1. pontjával összhangban –, csak olyan szervezet részére teljesíthető szerződés alapján kifizetés, amelynek tulajdonosi szerkezete, felépítése, valamint a támogatás felhasználására irányuló tevékenysége átlátható.

V. MEGRENDELŐ JOGAI, KÖTELEZETTSÉGEI

20. Vállalkozó nyilatkozik, hogy a Megrendelő által rendelkezésre bocsátott valamennyi dokumentációt megvizsgált és ezzel kapcsolatban kifogást nem emelt.

21. Megrendelő jogosult a Vállalkozó tevékenységét és az Építési Naplót – személyesen, illetve műszaki ellenőr, továbbá esetlegesen tervezői művezető útján ellenőrizni, illetve ennek folytán a Vállalkozó teljesítését elősegíteni, de az ellenőrzés a Vállalkozó szerződésszerű teljesítését nem hátráltathatja. Vállalkozó nem mentesül a felelősség alól, ha Megrendelő az ellenőrzést elmulasztotta vagy nem megfelelően végezte el. 

22. Megrendelő csak a mindenkor érvényes magyar, illetve a Magyarországon kötelezően alkalmazandó európai uniós szabványoknak és műszaki irányelveknek, technológiai leírásoknak megfelelő, hibátlan teljesítést fogad el. 

23. Megrendelő a kivitelezés során bármikor jogosult fénykép-, illetve videofelvételt készíteni a munkálatokról.

VI. VÁLLALKOZÓ JOGAI, KÖTELEZETTSÉGEI

24. Vállalkozó köteles a kivitelezést a mindenkor érvényes magyar, illetve a Magyarországon kötelezően alkalmazandó európai uniós szabványoknak és műszaki irányelveknek, technológiai leírásoknak megfelelően, hibátlanul elvégezni. 

25. A tevékenysége végzésének feltételeit Vállalkozó úgy köteles megszervezni, hogy biztosítsa a tevékenység biztonságos, szakszerű, gazdaságos és határidőre történő befejezését.

26. A munkát a Megrendelő által kijelölt teljesítési helyen kell elvégezni. A felvonulási terület elkerítéséről, a munkaterület elkorlátozásáról, a kivitelezés ideje alatti őrzésről, az előírt figyelmeztető jelzések elhelyezéséről és esetleges jóváhagyatásáról az építés alatt, valamint a kivitelezés befejezése után a fel nem használt építési anyagok saját költségén történő elszállításáról és az eredeti – rendeltetésszerű és biztonságos – állapotnak megfelelő helyreállításáról a Vállalkozó feladata és költsége gondoskodni. 

27. Vállalkozó mindenkor köteles a munkaterületet tisztán és biztonságos állapotban tartani. A munkája befejezésével a Vállalkozó köteles azonnal elszállítani a munkaterületről valamennyi berendezését, ideiglenes építményét és a fel nem használt többletanyagait. 

28. Vállalkozó a munkaterületen köteles a bontásból, illetve a tevékenységéből származó építési törmeléket és hulladékot folyamatosan összegyűjteni és saját költségére elszállítani. Vállalkozó köteles a munkavégzés során keletkezett törmeléket és hulladékot a hulladékról szóló 2012. évi CLXXXV. törvény rendelkezéseinek megfelelő módon kezelni. Vállalkozó köteles továbbá a munka befejezése után a hulladék törvényi szabályozásnak megfelelő kezelését Megrendelő felé igazolni. E kötelezettség elmulasztásából származó felelősség Vállalkozót terheli. Az építési törmelék és hulladék kezelésével (minősítése, szállítása és tárolása) kapcsolatban Vállalkozó köteles betartani a veszélyes hulladékkal kapcsolatos egyes tevékenységek részletes szabályairól szóló 225/2015. (VIII. 7.) Korm. rendeletben, illetve adott esetben a vonatkozó a helyi rendeletben foglaltakat.

29. Vállalkozó feladata megoldani az építési munkaterület munkavégzésre alkalmassá tételét és állagvédelmét. A Vállalkozó feladata adott esetben, a kivitelezéshez szüksége ideiglenes melléklétesítmények (pl.: konténer, mobil WC stb.) biztosítása.

30. Vállalkozó az 191/2009. (IX. 15.) Korm. rendelet 5.§ (7) bekezdés alapján, a kivitelezési tevékenység megkezdésekor, az építési munkaterületen, a közterületről jól látható helyen elhelyezett táblát (amennyiben relevánsak az alábbiak) köteles elhelyezni, melyen az alábbi adatokat kell feltüntetni:
a) az építtető nevét, megnevezését,
b) az építőipari kivitelezési tevékenység tárgyát, kezdési és várható befejezési időpontját, az építési engedély számát,
c) a fővállalkozó kivitelező megnevezését és nyilvántartási számát,
d) a tervező nevét, megnevezését,
e) építtetői fedezetkezelő közreműködése esetén az építtetői fedezetkezelő megnevezését és elérhetőségét,
f) az építőipari kivitelezési tevékenység szerinti építési műszaki ellenőr nevét, nyilvántartási számát és névjegyzéki jelét.


31. Vállalkozó köteles a munkafolyamatait a Megrendelő által kijelölt munkaterületre korlátozni. A kivitelezéshez az ingatlan elengedhetetlenül szükséges részét/területét lehet csak igénybe venni, használni, és a kivitelezési munkákat a környezet legkisebb zavarásával kell végezni.

32. Vállalkozó a Megrendelő utasításai szerint köteles eljárni. Megrendelő utasítása nem terjedhet ki a munka megszervezésére, nem teheti a teljesítést terhesebbé. Ha Megrendelő célszerűtlen vagy szakszerűtlen utasítást ad, erre a Vállalkozó köteles őt figyelmeztetni. Vállalkozó ennek vonatkozásában célszerűtlen vagy szakszerűtlen megrendelői utasításra csak abban az esetben hivatkozhat, ha azt az Építési Naplóba bejegyezték, vagy az más írásbeli módon igazolható.

33. Vállalkozó felelős a teljesítéshez szükséges elegendő számú és szaktudású személyzet biztosításáért, felelős az alkalmazottainak a teljesítéssel összefüggő magatartásáért.

34. Vállalkozó a szerződés megkötésének időpontjában, majd - a bevont esetleges alvállalkozók tekintetében - a szerződés teljesítésének időtartama alatt köteles előzetesen Megrendelőnek valamennyi olyan alvállalkozót bejelenteni, amely részt vesz a szerződés teljesítésében. Vállalkozó a bejelentéssel együtt köteles Megrendelőnek az alvállalkozó megnevezésén, adószámán, elérhetőségén, a képviseletre jogosult személyén túl az alvállalkozó teljesítésben való részvételének tárgyát, a vállalkozói teljesítésen belül az alvállalkozói teljesítés várható százalékos arányát, valamint az alvállalkozói szerződés szerinti ellenszolgáltatás értékét megadni oly módon, hogy az alvállalkozói díjak a fővállalkozói díjjal és az adott munkarész ellenértékével összevethetők legyenek. Vállalkozó a szerződés teljesítésének időtartama alatt köteles Megrendelőt tájékoztatni az alvállalkozók bejelentésben közölt adatainak változásáról. Vállalkozó nyilatkozik, hogy a szerződés teljesítéséhez nem vesz igénybe a közbeszerzési eljárásban előírt kizáró okok hatálya alatt álló alvállalkozót. 
Vállalkozó köteles Megrendelőnek az alvállalkozói teljesítést követően a vállalkozói teljesítésen belül az alvállalkozói teljesítés tényleges százalékos arányát, valamint az ellenszolgáltatás teljesítésének időpontját és a kifizetett ellenszolgáltatás értékét bejelenteni. Vállalkozó teljes körű felelősséggel tartozik minden olyan kárért, bírságért, támogatási vagy közbeszerzési jogkövetkezményért, amely abból ered, hogy a Kbt. 138. § (3) bekezdése, illetve a jelen Szerződés szerinti alvállalkozói bejelentési vagy adatszolgáltatási kötelezettségét nem, késedelmesen vagy nem megfelelő tartalommal teljesíti. Vállalkozó köteles az alvállalkozói bejelentést a Megrendelő részéree-mail-címre is megküldeni.

	Vállalkozó a jogosan igénybe vett alvállalkozóért úgy felel, mintha a munkát maga végezte volna. Alvállalkozó jogosulatlan igénybevétele esetén pedig felelős minden olyan kárért is, amely anélkül nem következett volna be. 

	Alvállalkozók bevonására irányadó még: Kbt. 138. § (3) bekezdése.


35. Vállalkozó köteles a Szerződés teljesítésének teljes időtartama alatt tulajdonosi szerkezetét Megrendelő számára megismerhetővé tenni és Megrendelőt haladéktalanul értesíteni a Kbt. 143. § (3) bekezdése szerinti ügyletekről.

36. Vállalkozó szavatolja, hogy a szerződéssel kapcsolatban Megrendelőt mentesíti minden olyan igénnyel, peres eljárással szemben, ami a szerzői vagy szerzői joggal szomszédos jogok, vagy bármilyen más egyéb védett jog megsértése miatt felmerülhetne. Minden ilyen eljárás teljes költség kihatása a Vállalkozót terheli. A tervekben foglalt feltételektől történő eltéréssel kapcsolatos következmények és bírságok, abban az esetben, ha a Vállalkozó részéről elkövetett hibákból fakadnak, a Vállalkozót terhelik. Vita esetén az Építési Naplóban rögzítettek az irányadóak. A Vállalkozó köteles megfizetni minden illetéket, díjat, bérletet és más kiadást, melyek a beruházás teljesítésével összefüggésben felmerülnek, többek között: 
· a 191/2009 (IX.15.) Korm. rendelet betartásával kapcsolatos költségeket,
· szakfelügyelet költségét,
· garanciális és szavatossági időre szóló költségét,
· szabadalmi díjak, terület igénybevételi díjak költségét, dokumentáció csatolásával,
· építés megkezdése előtti állapot felvétel elkészítésének költségét,
· és minden, a kivitelezés következtében felmerülő, a létesítmények rendeltetés szerinti megvalósításához és használatba vételéhez szükséges költséget is.

A szellemi alkotásokra és tervfelhasználásra vonatkozó rendelkezések körében Vállalkozó a teljesítés során keletkező, illetve általa elkészített dokumentációt, megvalósulási dokumentációt, műszaki adatokat és egyéb szellemi alkotásokat Megrendelő részére a Szerződés teljesítéséhez, az építmény üzemeltetéséhez, fenntartásához, karbantartásához, javításához, átalakításához, ellenőrzéséhez, valamint a támogatási elszámoláshoz szükséges terjedelemben átadja, valamint azok ilyen célú, területileg és időben is korlátlan felhasználási jogot engedően biztosítja.

A projektkommunikációra és titoktartásra vonatkozó rendelkezések körében Vállalkozó a projekttel kapcsolatban nyilvános kommunikációt, sajtóközlést, referenciahasználatot vagy képi megjelenítést kizárólag a Megrendelő előzetes írásbeli hozzájárulásával folytathat. A Vállalkozó e kötelezettsége nem érinti a jelen Szerződésben meghatározott titoktartási kötelezettségeit.

37. Az építkezésen be kell tartani az építkezéssel kapcsolatos biztonsági és egészségügyi kérdésekről szóló 2000. évi LXXX. törvényben foglaltakat.

38. Kivitelezés közben folyamatosan be kell tartani a hatályban lévő munkavédelmi és biztonságtechnikai, vagyonvédelmi és tűzvédelmi előírásokat. A kivitelezéssel kapcsolatos építésrendészeti, balesetvédelmi előírások megszegéséből származó következmények a Vállalkozót terhelik. A Vállalkozó köteles a munka megkezdését szükség esetén jogszabályi előírásoknak megfelelően bejelenteni az illetékes hatóságoknak, szerveknek.

39. A Vállalkozónak a munkaterület átadásával egyidejűleg meg kell nyitnia az Építési Naplót, melyet a kivitelezés teljes időtartama alatt köteles a 191/2009. (IX.15.) Korm. rendeletben előírtak szerint vezetni. Vita esetén az Építési Napló bejegyzései az irányadók. Amennyiben a Vállalkozó nem ért egyet a Megrendelő műszaki ellenőrének véleményével, észrevételeit az Építési Naplóba bejegyzi.

Kivitelezés közben folyamatosan be kell tartani a 4/2002. (II.20.) SzCsM-EüM számú együttes rendeletben foglaltakat.

40. A kivitelezési munkákhoz szükséges víz és elektromos energia biztosítása, valamint annak költsége a Vállalkozót terheli; e költségek a vállalkozói díj részét képezik, azok Megrendelővel szemben önálló többletköltségként nem érvényesíthetők.

41. A Vállalkozó javára tulajdonjog-fenntartással szállított anyagok és berendezések nem állíthatók a számlába. A teljesítési igazoláshoz a Megrendelő kérheti az adott munka elvégzésekor beépített anyagok és gyártmányok tulajdonjogának igazolását. Ezen igazolás hiányban Megrendelő a nem igazolt anyagok értékének megtérítését megtagadhatja.

VII. ÁTADÁS-ÁTVÉTEL

42. Vállalkozó a Megrendelővel történő előzetesen egyeztetett időpontban köteles az építési munkák teljesítésekor átadás-átvételi eljárást kezdeményezni. Az átadás-átvétel időtartama nem számít bele a teljesítési határidőbe. Vállalkozó a műszaki átadás-átvételi eljárás megkezdésének tervezett időpontjáról köteles a Megrendelőnek készre jelentést küldeni. A készre jelentésben a Vállalkozónak meg kell jelölnie a munkák elkészültének időpontját, mely egyben a műszaki átadás-átvételi eljárás megkezdésének a napja. A Megrendelő erre a napra hívja össze az eljárást. Az átadás-átvétel időtartama legfeljebb 3 nap lehet. Az átadás-átvételi eljárás célja annak ellenőrzése, hogy Vállalkozó a Szerződés tárgya szerinti építési tevékenységet a Szerződésben és jogszabályban előírtak alapján, a kivitelezési dokumentációban meghatározottak szerint maradéktalanul megvalósította-e, és a teljesítés megfelel-e az előírt Műszaki Specifikációban és a Szerződésben vállalt egyéb követelményeknek és jellemzőknek. 

43. A teljesítés átadás-átvételi eljárása során – szükség esetén – a Felek közösen hibalistát vesznek fel. A Megrendelő a műszaki átadás-átvétel során – 2 napnál nem hosszabb időtartam alatt – köteles a munkát megvizsgáltatni, a vizsgálat alapján felfedezett hibákat, hiányosságokat, azok kijavításának, pótlásának határidejét a hibás, hiányos munkarészeket, valamint az érvényesíteni kívánt szavatossági igényeket jegyzőkönyvben rögzíteni. Az átadás-átvétel idején fennálló hibák, hiányok kijavításának határideje legfeljebb 5 (öt) nap.

44. Megrendelő nem utasíthatja el a teljesítés átvételét a rendeltetésszerű használatot nem befolyásoló, kisebb hibák miatt, azonban a Megrendelő az átadás-átvételt megtagadhatja, ha a vizsgálat során feltárt hibák, hiányosságok kijavításához szükséges munkálatok akadályozzák a rendeltetésszerű használatot. Ez esetben Megrendelő Vállalkozóval egyeztetett időpontra köteles új átadás-átvételi időpontot megjelölni.

45. A Felek az egyes munkaterületek átadás-átvételét az Építési Naplóban rögzítik.

46. Megrendelő által kitűzött időpontra Vállalkozó köteles saját költségére és terhére a hibák, hiányosságok kijavításáról, illetőleg megszüntetéséről gondoskodni. Vállalkozónak késedelem nélkül értesítenie kell Megrendelőt, ha a hibák, hiányosságok a kitűzött határidő letelte előtt kijavításra, illetőleg megszüntetésre kerültek.

47. Az átadás-átvétel akkor tekinthető lezártnak, ha a Megrendelő, illetve az általa kijelölt szervezet vagy személy az építési naplóban, vagy külön nyilatkozatban a Szerződés teljesítését fenntartások nélkül elfogadja.

48. A sikertelen átadás-átvételi eljárás költségei Vállalkozót terhelik. A Vállalkozó jótállási és szavatossági kötelezettségei a sikeres műszaki átadás-átvétel lezárásának napjától kezdődnek.

49. A Vállalkozó a műszaki átadás-átvételi eljárás sikeres lezárását követően, a vonatkozó jogszabályok előírásai szerint köteles az elkészült műszaki alkotás megvalósítási dokumentációját a Megrendelő birtokába adni. A birtokba adási eljárás keretében a Megrendelő részére átadásra kerül a Megrendelő ellenőrzését követően véglegesített megvalósítási dokumentáció papír alapon 1 (egy) példányban és digitális (PDF formátumban, 1 (egy) db CD-n vagy DVD-n, a papír alapú dokumentációnak megfelelő felépítésben).


VIII. SZERZŐDÉST BIZTOSÍTÓ MELLÉKKÖTELEZETTSÉGEK

50. Vállalkozó a sikeres műszaki átadás-átvételt követően a hatályos jogszabályok szerint tartozik jótállással. A jótállás ideje alatt az esetleges meghibásodások javítása, elhárítása díjtalan. A jótállási igények érvényesítésére és a Vállalkozó ezzel kapcsolatos kötelezettségeire a Ptk. rendelkezései irányadók. A jótállás többletideje (a minimális 36 hónapon túl): 24 hónap. 

51. Vállalkozó a Ptk. 6:186. § (1) bekezdése alapján pénz fizetésére kötelezi magát arra az esetre, ha olyan okból, amiért felelős megszegi a Szerződést. Megrendelő kárátalányként a jelen Szerződésben meghatározott kötbérösszegekre jogosult, azzal, hogy a Megrendelő a kötbért meghaladó kárát is érvényesítheti a Vállalkozóval szemben.

52. A Vállalkozó a Szerződésben rögzített kötelezettségek – ideértve a Szerződés teljesítésével összefüggésben vállalt jótállási kötelezettségeket is – késedelmes vagy nem teljesítése esetén az alábbi mértékű kötbérfizetési kötelezettséggel tartozik a Megrendelőnek:
· Késedelmi kötbér: A teljes nettó ajánlati ár összegének 0,5 %- a/naptári nap. A kötbér maximuma 30 naptári napra jutó összeg. A 30 naptári napot meghaladó késedelem esetén Ajánlatkérő jogosult a szerződéstől elállni és meghiúsulási kötbért követelni. Minden megkezdett naptári nap késedelmes napnak számít. A késedelmi kötbér maximális mértéke 15%.
· Meghiúsulási kötbér: A teljes nettó ajánlati ár 30%-a. Meghiúsulás a megrendelői elállás (felmondás), amennyiben a meghiúsulásra Vállalkozó szerződésszegése miatt került sor. A késedelmi és a meghiúsulási kötbér együttesen, azonos jogalapra történő hivatkozással nem követelhető. 
· Hibás teljesítési kötbér: az adott munkarész nettó ajánlati árának 15%-a. Megrendelő a hibás teljesítés miatti kötbér mellett nem érvényesíthet szavatossági igényt. Megrendelő a kötbér mellett érvényesítheti a kötbért meghaladó kárát is.


53. A Ptk. 6:187. § (1) bekezdése szerint a teljesítés elmaradása esetére kikötött kötbér érvényesítése a teljesítés követelését kizárja. A késedelem esetére kikötött kötbér megfizetése nem mentesít a teljesítési kötelezettség alól. A jogosult a szerződésszegéssel okozott kárának megtérítését akkor is követelheti, ha kötbérigényét nem érvényesítette.

54. Vállalkozó az általa és alkalmazottai által okozott kárért felelősséggel tartozik. 

IX. SZERZŐDÉS MÓDOSULÁSA, MÓDOSÍTÁSA, MEGSZŰNÉSE ÉS JOGKÖVETKEZMÉNYEI

55. Felek jelen Szerződést jogszerűen kizárólag a Kbt. 141. §-a szerint írásban módosíthatják.

56. A Szerződés a teljesítéssel megszűnik, azzal, hogy ez utóbbi körülmény a jótállási és szavatossági kötelezettségek teljesítését nem érinti.

57. Felek a határozott időtartamú jogviszonyukra figyelemmel a Szerződés rendes felmondással történő megszüntetését kizárják.

58. Amennyiben a Felek egyike szerződésszegést követ el, a szerződésszegés folytán kárt szenvedett Fél kártérítésre és/vagy kötbérre és/vagy azonnali hatályú felmondásra jogosult.

59. A Megrendelő a Vállalkozóhoz intézett írásbeli nyilatkozattal, kártérítési kötelezettség nélkül azonnali hatállyal felmondhatja a szerződést különösen, ha
· Vállalkozó ésszerű időn belül nem teljesíti a Megrendelő arra vonatkozó felszólítását, hogy tegyen maradéktalanul eleget a Szerződésben meghatározott kötelezettsége kifogástalan és időben pontos teljesítésének,
· Vállalkozó alapos ok nélkül megtagadja a Megrendelő által adott utasítások végrehajtását, 
· Vállalkozónak a Szerződésben meghatározott felelősségbiztosítási szerződése a jelen Szerződés időtartama alatt megszűnik és helyette a Vállalkozó új biztosítási szerződést 8 napon belül nem köt,
· Vállalkozó a Megrendelő előzetes hozzájárulása nélkül és a Kbt. 138. §-ába ütközően vesz igénybe az Ajánlatában meg nem jelölt alvállalkozót a Szerződés teljesítéséhez, 
· Vállalkozói kötbér összege eléri a maximumot,
· Vállalkozó fizetésképtelenné válik, jogerős bírósági döntéssel elrendelt felszámolási vagy végelszámolási eljárás indul ellene.

60. A Kbt. 143. § (1) bekezdésben foglaltak alapján a Megrendelő a szerződést felmondhatja, vagy - a Ptk.-ban foglaltak szerint - a szerződéstől elállhat, ha:
a) feltétlenül szükséges a szerződés olyan lényeges módosítása, amely esetében a 141. § alapján új közbeszerzési eljárást kell lefolytatni;
b) Vállalkozó nem biztosítja a 138. §-ban foglaltak betartását, vagy személyében érvényesen olyan jogutódlás következett be, amely nem felel meg a 139. §-ban foglaltaknak; vagy
c) az EUMSZ 258. cikke alapján a közbeszerzés szabályainak megszegése miatt kötelezettségszegési eljárás indult vagy az Európai Unió Bírósága az EUMSZ 258. cikke alapján indított eljárásban kimondta, hogy az Európai Unió jogából eredő valamely kötelezettség tekintetében kötelezettségszegés történt, és a bíróság által megállapított jogsértés miatt a szerződés nem semmis.
d) Megrendelő köteles a szerződést felmondani, vagy - a Ptk.-ban foglaltak szerint - attól elállni, ha a szerződés megkötését követően jut tudomására, hogy a szerződő fél tekintetében a közbeszerzési eljárás során kizáró ok állt fenn, és ezért ki kellett volna zárni a közbeszerzési eljárásból.

Fentiek miatti megszűnés esetében – kivéve az a) pontot – Vállalkozó semmilyen jogcímen nem érvényesíthet igényt Megrendelővel szemben.

Megrendelő jogosult és egyben köteles a szerződést felmondani - ha szükséges olyan határidővel, amely lehetővé teszi, hogy a Szerződéssel érintett feladata ellátásáról gondoskodni tudjon -, ha
a) a nyertes ajánlattevőben közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel;
b) a nyertes ajánlattevő közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel.

61. Vállalkozó a Megrendelő súlyos szerződésszegő magatartása esetén jogosult azonnali hatállyal írásban felmondani a Szerződést, feltéve, ha a jogsértést írásban megjelölte, az ezirányú írásbeli felszólító levelet Megrendelő átvette, és a jogsérelmet az igazolható átvételtől számított 30 napon belül sem orvosolta. Ebben az esetben a Vállalkozó jogosult a Megrendelővel szemben érvényesíteni a szerződésszegésből fakadó egyéb igényeit is. Súlyos szerződésszegésnek tekintendő különösen, ha Megrendelő fizetési kötelezettségét, Vállalkozó erre irányú írásbeli felszólításának kézhezvételét követő 30 napon belül sem teljesíti.

62. Azonnali hatályú felmondás esetén a felmondás a felmondásnak a tényét és indokát tartalmazó írásbeli (tértivevényes postai küldemény) értesítés másik Félhez történő igazolt megküldése napján válik hatályossá.

63. Amennyiben nyertes ajánlattevő szakembert, illetve kapacitást vesz igénybe azon értékelési szempontok vonatkozásában, amelyek esetén az lehetővé tételre került, és nem vonja be a szerződés teljesítésébe ezeket a személyeket, illetve szervezeteket, abban az esetben Megrendelő a szerződést jogosult azonnali hatállyal felmondani Vállalkozó súlyos szerződésszegésére hivatkozással.

Vállalkozó köteles legkésőbb a szerződésben meghatározott, a szerződés hatálybalépését követő, de legkésőbb a felelősségbiztosítással érintett tevékenység megkezdését megelőző időpontig felelősségbiztosítás fennállását igazolni fedezetigazolással, 3 000 000 forint / biztosítási esemény és 10 000 000 forint / biztosítási időszak.

X. EGYÜTTMŰKÖDÉS

64. Vállalkozó haladéktalanul értesíti a Megrendelőt minden olyan körülményről, amely jelen szerződés teljesítését érdemben érinti vagy befolyásolja. Az értesítésben rögzíteni kell az okokat, és javaslatokat kell tenni a megoldásra.

65. Vállalkozó és a Megrendelő a Szerződés teljesítése érdekében a fentieken túl, általában is együttműködnek. Vállalkozó továbbá köteles együttműködni az ingatlanon esetlegesen tevékenységet végző más vállalkozóval, akként, hogy az a vállalkozási tevékenység gazdaságos, gyors, szakszerű elvégzését elősegítse. Ennek megfelelően kellő időben egymás rendelkezésére bocsátják a szükséges adatokat és eszközöket, valamint gondoskodnak a teljesítés további feltételeinek megteremtéséről. 

66. Vállalkozó a Szerződés teljesítésével összefüggő bármely többletköltség-, díjmódosítási, határidő-hosszabbítási, akadályközlési, pótmunka-, többletmunka- vagy egyéb igényét az annak alapjául szolgáló körülmény felismerésétől számított 2 napon belül köteles a Megrendelő részére írásban bejelenteni.
Az igénybejelentésnek tartalmaznia kell az igény jogalapját, összegszerűségét vagy becsült pénzügyi hatását, műszaki indokait, a teljesítési határidőre gyakorolt hatását, valamint az igényt alátámasztó dokumentumokat. A Megrendelő jogosult az igény elbírálásához további adatokat, igazolásokat vagy műszaki alátámasztást kérni.
A Felek az igény rendezése érdekében elsődlegesen egyeztetést tartanak. Az egyeztetés eredménytelensége esetén a Felek a jogvitát a jelen Szerződésben és az irányadó jogszabályokban meghatározott módon jogosultak rendezni. Az igénybejelentés, illetve annak Megrendelő általi vizsgálata nem jogosítja fel a Vállalkozót a teljesítés felfüggesztésére, kivéve, ha jogszabály vagy a Megrendelő írásbeli nyilatkozata eltérően rendelkezik.

Amennyiben a Felek közötti egyeztetés nem vezet eredményre, a Felek a jelen Szerződés teljesítéséből fakadó viták esetében a Teljesítésigazolási Szakértői Szerv szakértői véleményét kötelesek kérelmezni. Ezt követően a Felek a jogvitát a hatáskörrel és illetékességgel rendelkező bíróság előtt jogosultak érvényesíteni.

67. A Szerződést érintő kérdések, a munkavégzés összehangolása, a kivitelezés során szükségessé váló intézkedések megtétele tekintetében:

Vállalkozó részéről kijelölt kapcsolattartó személy:
név: Demeter Róbert	
telefon: 06-30/5551195
e-mail: demeter.robert73@gmail.com

Megrendelő részéről kijelölt kapcsolattartó személy:
műszaki ellenőr, esetleges tervezői művezető, illetve mindenkori törvényes képviselő.

68. Felek jelen Szerződésben meghatalmazzák az előző pontban megnevezett képviselőiket, hogy a kivitelezés megvalósításával kapcsolatos döntéseknél, a teljesítési jegyzőkönyvek aláírásánál, Építési Naplóba történő bejegyzések tekintetében a Feleket teljes jogkörrel képviseljék. Ezen képviselők jogosultak, illetve kötelesek megtenni mindazon műszaki intézkedéseket, nyilatkozatot, amely a Szerződés teljesítéséhez szükségessé válik és a jelen Szerződésben, s a Szerződés mellékleteiben foglaltakkal nem ellentétes. Felek képviselőinek a jelen Szerződésben biztosított jogkörének korlátozása a másik Féllel szemben csak írásbeli közléstől kezdve hatályos. A képviselők személyében történő változást a Felek egymással azonnal, írásban közlik, azzal, hogy ez utóbbi körülmény nem minősül a Szerződés módosításának.



XI. BIZALMAS INFORMÁCIÓK

69. Felek kötelezik magukat, hogy a jelen Szerződésben meghatározott feladataik ellátása során tudomásukra jutó, a másik Fél és az azzal közvetlen kapcsolatban álló partnerszervezetek üzletvitelére és működésére, üzlet- és piacpolitikájára, üzletkörére, a jelen Szerződésre és annak ellátására vonatkozó információt, továbbá minden olyan más információt, adatot és dokumentumot, megoldást, amelyek harmadik fél részére történő átadása az érintett Félre nézve közvetlenül vagy közvetve hátránnyal jár vagy járhat - időbeli korlátozás nélkül - bizalmasan, üzleti titokként kezelik, és azokat kizárólag a jelen Szerződés keretein belül használják fel. Felek ezen kötelezettségük megszegése esetén teljes kártérítési felelősséggel tartoznak. Felek a jelen pont szerinti kötelezettségekről kötelesek megfelelő tájékoztatást adni érintett alkalmazottaik, megbízottjaik és alvállalkozóik részére.

70. Felek tudomással bírnak arról, hogy a Kbt. 44. §-ának (2) bekezdése, valamint az információs önrendelkezési jogról és az információszabadságról szóló 2011. évi CXII. törvény 27.§ (3) bekezdése előírja, mi nem nyilvánítható jogszerűen üzleti titoknak.


XII. EGYÉB RENDELKEZÉSEK


71. [bookmark: _Hlk90490195]Felek magukra nézve kötelezőnek fogadják el, hogy a Kbt., az államháztartásról szóló 2011. évi CXCV. törvény, valamint a 308/2015. (X.27.) Korm. rendelet szerinti illetékes ellenőrző szervezetek feladat- és hatáskörüknek megfelelően a közbeszerzési eljárást és az annak alapján megkötött Szerződés teljesítését, a Szerződés módosításának jogszerűségére kiterjedően rendszeresen ellenőrizhetik, és hogy részükre a jogszabály szerinti információ megadása üzleti titokra való hivatkozással nem tagadható meg. 

Vállalkozó nem fizethet, illetve számolhat el a szerződés teljesítésével összefüggésben olyan költségeket, amelyek a 62. § (1) bekezdés k) pont ka) -kb) alpontja szerinti feltételeknek nem megfelelő társaság tekintetében merülnek fel, és amelyek Vállalkozó adóköteles jövedelmének csökkentésére alkalmasak. Továbbá a szerződés teljesítésének teljes időtartama alatt tulajdonosi szerkezetét Megrendelő számára köteles megismerhetővé tenni és a Kbt. 143. § (3) bekezdése szerinti ügyletekről Megrendelőt haladéktalanul értesíteni. A külföldi adóilletőségű nyertes ajánlattevő köteles a szerződéshez arra vonatkozó meghatalmazást csatolni, hogy az illetősége szerinti adóhatóságtól a magyar adóhatóság közvetlenül beszerezhet a nyertes ajánlattevőre vonatkozó adatokat az országok közötti jogsegély igénybevétele nélkül.
72. Az illetékes ellenőrző szervezetek ellenőrzése, helyszíni vizsgálata esetén Vállalkozó köteles minden segítséget Megrendelő részére megadni, a helyszíni vizsgálaton jelen lenni, az ellenőrzés hatékonysága és Megrendelő kötelezettségeinek megfelelő teljesítése érdekében.

73. Felek kijelentik, hogy a jelen Szerződés megkötésére képviselőik megfelelő felhatalmazással rendelkeznek, továbbá részükről a jelen Szerződés aláírása nem eredményezi más egyéb szerződés vagy jognyilatkozat megsértését. Vállalkozó kijelenti és szavatol továbbá, hogy a cégjegyzékbe bejegyzett, törvényesen működő gazdasági társaság, ellene csőd-, felszámolási vagy végelszámolási eljárás nincs folyamatban.

74. A jelen Szerződésben nem szabályozott kérdésekben különösen a Polgári Törvénykönyvről szóló 2013. évi V. törvény, a közbeszerzésekről szóló 2015. évi CXLIII. törvény, az építési beruházások közbeszerzésének részletes szabályairól szóló 322/2015. (X.30.) Korm. rendelet, a 191/2009. (IX. 15.) Korm. rendelet és az egyéb kapcsolódó jogszabályok vonatkozó rendelkezéseit, továbbá a közbeszerzési eljárásban készített ajánlati felhívás, valamint a teljes dokumentáció előírásait kell alkalmazni.

75. Felek jelen szerződést a Kbt. 131. § (1) bekezdésének megfelelően a Közbeszerzési Eljárásban közölt végleges feltételek, a Közbeszerzési Eljárásban kiadott szerződéstervezet és a nyertes ajánlattevő ajánlata alapján kötik meg. Jelen szerződés vonatkozásában a Kbt. 131. § (1) bekezdése szerinti végleges feltételnek minősülnek a közbeszerzési dokumentumok – ideértve az esetleges módosításokat, kiegészítő tájékoztatás kéréseket és az azokra adott ajánlatkérői válaszokat, – és az ajánlat tartalma. A fenti dokumentumok közötti, ugyanazon kérdésre vonatkozó bármely eltérés, ellentmondás, értelmezési nehézség esetén a legteljesebb műszaki-szakmai tartalmat rögzítő rendelkezés az irányadó.

76. Jelen szerződéssel kapcsolatban Megrendelő adatkezelőként jár el. A kezelt adatok köre: kizárólag a szerződés teljesítése és a számlakibocsátáshoz szükséges adatok. Az adatkezelés célja: jelen megállapodás szerződésszerű teljesítése. Az adatkezelés jogalapja: a GDPR Rendelet 6. cikk (1) bek. b) pontja. Egyebekben az adatkezelésre a Megrendelő mindenkori adatvédelmi szabályzata az irányadó. Megrendelő nyilatkozik, hogy adatkezelőként GDPR rendelkezéseinek megfelelően jár el.

77. Vállalkozó a jelen Szerződés aláírásával kijelenti, hogy az ukrajnai helyzetet destabilizáló orosz intézkedések miatt hozott korlátozó intézkedésekről szóló 833/2014/EU tanácsi rendelet (továbbiakban: Rendelet) 5k.cikk (1)bekezdésében előírt tilalmak vele, illetve a szerződéses érték 10 %-át meghaladó, alvállalkozóként, szállítóként, kapacitást biztosító szervezetként megjelölt szervezettel szemben a Szerződés hatálya alatt sem állnak fenn. Vállalkozó erre vonatkozó, ajánlatában beadott nyilatkozata a jelen Szerződés mellékletét képezi. Vállalkozó vállalja, hogy a nyilatkozatban szereplő adatokban bekövetkező változásokról haladéktalanul, de legfeljebb 3 munkanapon belül tájékoztatja Megrendelőt. Megrendelő jogosult és köteles a Szerződést felmondani, amennyiben Vállalkozó a jelen pontban foglalt kötelezettségét megszegi, azaz a változásokról Megrendelőt haladéktalanul, de legfeljebb 3 munkanapon belül nem tájékoztatja. Súlyos szerződésszegésnek minősül, amennyiben Vállalkozó e kötelezettségét nem teljesíti vagy a tájékoztatás alapján a tilalom fennállása megállapítható. Amennyiben a tilalom csak a Vállalkozó által a teljesítésbe a szerződéses érték 10%-át meghaladó mértékben bevont alvállalkozója, szállítója vagy a közbeszerzési eljárás során kapacitást biztosító szervezete tekintetében áll be a teljesítés során, –a Kbt. vonatkozó rendelkezéseinek betartása mellett–a Ptk.6:111. § alapján a szerződés érvényessé tételére van lehetőség a tilalommal érintett gazdasági szereplő cseréjével. Amennyiben Vállalkozó a Rendelet szerinti személyi tilalom hatálya alá kerülésnek a Megrendelő tudomására jutástól számított 15 napon belül nem tud a tilalom hatálya alá nem tartozó személyt a tilalommal érintett, a teljesítésben részt vevő, a szerződéses érték 10 %-át meghaladó alvállalkozója, szállítója vagy kapacitást biztosító szervezete helyett biztosítani, Megrendelő azonnali hatállyal jogosult és köteles a szerződést felmondani. Megrendelő jogosult a tilalom fennállását a szerződés teljes időtartama alatt bármikor ellenőrizni. Amennyiben Vállalkozó a Megrendelő felszólítására nem igazolja, vagy nem képes igazolni a tilalom személyi hatálya alá tartozás hiányát, Megrendelő jogosult és köteles a szerződést azonnali hatállyal felmondani. A jelen pont rendelkezései mindaddig érvényben maradnak, amíg a Rendelet alkalmazásának kötelezettsége a Megrendelő részéről fennáll.

78. Jelen Szerződés elválaszthatatlan részét képezik az alábbi mellékletek:
1. számú melléklet: 	külön csatolás nélkül is árazott költségvetés
2. számú melléklet:	Átláthatósági nyilatkozat
3. számú melléklet:	Felelősségbiztosítási kötvény
4. számú melléklet:	külön csatolása nélkül is a teljes közbeszerzési dokumentáció


Jelen Szerződést a Felek együttes elolvasás és értelmezés után jóváhagyólag, mint akaratukkal mindenben megegyezőt írják alá, azzal, hogy 5 eredeti példány aláírását elismerik és nyugtázzák.


Nagymaros, 2026. 10. 15.                				Nagymaros, 2026. 10. 15.

